APSTIPRINĀTS:

LAF valdes sēdē

2017.gada 15.novembrī.

Protokols Nr.9/15/11/2017

**LATVIJAS AIRĒŠANAS FEDERĀCIJAS**

**AIRĒŠANAS SPORTA TRENERU SERTIFIKĀCIJAS ATZINUMU IZSNIEGŠANAS PRASĪBAS**

Pretendentam, kurš vēlas saņemt LAF rakstisku atzinumu sporta speciālista sertifikācijas un resertifikācijas saņemšanai vai sertifikācijas eksāmena kārtošanai, ir jābūt pilngadīgam.

**Sporta speciālistam, lai saņemtu atzinumu C, B vai A kategorijai, jāizpilda sekojoši nosacījumi:**

1. Jābūt LAF treneru reģistra dalībniekam.
2. Pēdējā pilnā kalendārā gada laikā mācību treniņu grupās jābūt vismaz 10 LAF licencētiem sportistiem vai vismaz 5 LAF licencētiem sportistiem, kuri startējuši vismaz vienās LAF rīkotās sacensībās.
3. Sertifikāta derīguma termiņa laikā jāapmeklē LAF rīkotie kvalifikācijas paaugstināšanas semināri.
4. Ir iepazinies un pārzina Starptautiskās Airēšanas federācijas (FISA) sacensību noteikumus un regulas.
5. Ir iepazinies un pārzina Pasaules Antidopinga kodeksu.
6. A kategorijas pretendentam – 5 gadu laikā sagatavots vismaz 1 augsta līmeņa sportists, kurš ir izpildījis LAF noteiktos atlases kritērijus dalībai Starptautiskās Airēšanas federācijas (FISA) rīkotajās sacensībās vai kvalificējies un piedalījies Olimpiskajās spēlēs un uzrādījis augstvērtīgus rezultātus.
7. B kategorijas pretendentam – 5 gadu laikā sagatavots vismaz 1 sportists, kurš ir startējis LR čempionātā, LR junioru, U-23 čempionātā un izcīnījis vietu starp divpadsmit labākajiem.